Vi er en familie på 8, 6 voksne og 2 børn, som tilbragte en uge i Fransiscos hus i Campanet. Vi er meget begejstrede. Huset var helt ideelt til vores formål. Det er stort, så hver familie havde deres eget badeværelse, og børnene kunne få hvert deres værelse.
Vi var ikke meget inde i huset. Vejret var dejligt, så vi nød swimmingpool og den overdækkede terasse. Vi satte pris på den lukkede have, det var vældig trygt med små børn. Campanet er en lille hyggelig by, hvor man kan få en god kaffe på torvet og nyde folkelivet. Fransisco er en god og meget hjælpsom vært. Han sørgede for, at der var købt lidt mad ind, da vi ankom sent til huset, og han svarer hurtigt på mails.
Birthe Lassen Hansen DK